[{"text_idx": "#000002", "text": "Mae adroddiad y Pwyllgor Diwylliant, Cyfryngau a Chwaraeon i adolygiad siarter y BBC yn argymell peidio a\u0302 chael \"cyfarwyddwr penodol\" i Gymru, dan strwythur llywodraethu a rheoli newydd."}, {"text_idx": "#000003", "text": "Elan Closs Stephens yw Ymddiriedolwr Cenedlaethol Cymru ar fwrdd llywodraethu'r BBC ar hyn o bryd. Byddai'r ro\u0302l hon yn dod i ben dan gynlluniau'r pwyllgor."}, {"text_idx": "#000004", "text": "Dywedodd ffynhonnell ar ran BBC Cymru fod y cynigion yn rhai \"byrbwyll\"."}, {"text_idx": "#000007", "text": "Mae adroddiad y pwyllgor yn argymell cael gwared a\u0302'r ymddiriedolaeth a sefydlu bwrdd unedol o gyfarwyddwyr gweithredol ac anweithredol."}, {"text_idx": "#000009", "text": "Dywedodd ffynhonnell BBC Cymru: \"I bob pwrpas, mae pob datblygiad darlledu mawr yng Nghymru dros y 50 mlynedd diwetha wedi digwydd oherwydd bod gyda ni rywun ar fwrdd y BBC yn pledio'r achos dros fuddiannau'r genedl ac yn ei dweud hi fel ag y mae hi.\""}, {"text_idx": "#000011", "text": "Mewn cyfweliad ar raglen Dylan Jones fore dydd Iau, dywedodd Elan Closs Stephens bod yn rhaid gwarchod buddiannau Cymru: \"Dwi yn cytuno gyda'r pwyllgor, fel aelod o'r ymddiriedolaeth, bod eisiau trefn wahanol o reoli'r BBC, a 'da ni wedi argymell hynny, 'da ni isio corff sydd efallai'n llai, ac sydd a\u0302 sgiliau rheoli cryf arno fo."}, {"text_idx": "#000012", "text": "\"Mae'n sicr bod cynrychiolaeth o'r cenhedloedd, nid jest Cymru, yr Alban, Gogledd Iwerddon a Lloegr wedi bod ar y bwrdd er 1952, felly bydd rhaid i'r argymhellion fod yn rhai sy'n ddigonol i warchod buddiannau pobl Cymru.\""}, {"text_idx": "#000015", "text": "\"Mae yna welliant wedi bod, ond dwi ddim yn credu fod y ffaith fod aelod o'r Bwrdd o Gymru yn gwneud y corff yn un ymatebol."}, {"text_idx": "#000016", "text": "\"Rydym angen rhywun sy'n cynrychioli pob rhan o'r DU ond sydd hefyd yn fodlon siarad ar ran Cymru.\""}, {"text_idx": "#000028", "text": "5 cornel o Gymru ar ochr arall y ffin"}]